KK120
KK120 – Lietuvos krašto kelias, jungiantis Radiškį (Vidiškių sen., Ukmergės raj.) ir Rokiškį. Kelio ilgis – 85,57 km. Kelyje yra 1 „juodoji dėmė“. Kelias atsišakoja nuo plento  A6  Kaunas–Zarasai–Daugpilis  per dviejų lygių sankryžą netoli Radiškio tilto. Eina per Ukmergės, Anykščių ir Rokiškio rajono savivaldybių teritorijas. Svarbiausios gyvenvietės – Kavarskas, Anykščiai, Svėdasai ir Kamajai. Du kartus kerta Šventosios upę: Anykščiuose (Anykščių tiltas) ir kelio ruože tarp Anykščių ir Svėdasų (Mickūnų tiltas). Kamajuose kerta Šetekšnos upelį. Baigiasi Rokiškio apylinkėse, keturšalėje sankryžoje su  122  Daugpilis–Kupiškis–Panevėžys  krašto keliu.